**ELÄMÄNKATSOMUSTIEDON TUNTISUUNNITELMA**

**TUNNIN AIHE : Ystävyys OPS: Ihmissuhteet ja moraalinen kasvu. Miten tutustun toisiin, miten tulen toimeen toisten kanssa, mitä kuuluu ystävyyteen, mikä on ystävyyden merkitys elämässä, ystävällisyys**

**LUOKKA : 1-3. lk**

|  |  |  |  |  |
| --- | --- | --- | --- | --- |
| **SISÄLTÖ** | **TAVOITE** | **TYÖTAVAT** | **AIKA** | **VÄLINEET** |
| Tunnin aloitusleikki: ystävyyden verkko | Johdattaa ryhmä aiheeseen | Leikki: Asetutaan lattialle piiriin istumaan. Lankakerä on aloittajan kädessä, hän heittää kerän jollekin piirissä istujalle pitäen itse kiinni langan päästä. Heittäessään kerän, hän sanoo kerän vastaanottajasta jonkin positiivisen asian. Vastaanottaja kiittää heittäjää ja jatkaa ystävyyden verkon kutomista heittämällä kerän taas jollekulle piirissä istujalle.Lopuksi ihastellaan verkkoa, jonka ryhmä on yhdessä kutonut. | Ryhmän koosta riippuvainen, n. 5-10 min | Lankakerä |
| Tarina ystävyydestä | Herättää ajatuksia keskustelun pohjaksi | Istutaan edelleen piirissä ja opettaja lukee tarinan ystävyydestä esim. Pikku jääkarhu saa ystävän (Hans de Beer) | 10 min | Kirja |
| Keskustelua ystävyydestä | Syventää oppilaiden ajattelua ystävyydestä | Pienissä ryhmissä keskustellaan ystävyydestä ja sen merkityksestä. Tässä vaiheessa ryhmäjakoon kannattaa kiinnittää huomiota. Jos ryhmässä on kyllin paljon eri luokka-asteiden oppilaita, voidaan jako tehdä luokka-asteen mukaan. Tällöin myös apukysymykset voivat olla hieman erilaisia. | 10 – 15 min | Apukysymykset |
| Piirustustehtävä | Oppilaat kokoavat ja purkavat tunnilla syntyneitä ajatuksia piirtämällä. | Oppilaat piirtävät itsenäisesti kuvan hyvästä ystävästä. Ystävälle piirretään puhekupla, johon kirjoitetaan (tai piirretään) jokin ystävällinen asia, jonka ystävä sanoo. Isommat oppilaat voivat myös tehdä sarjakuvan ystävyydestä.Seuraavan kerran aluksi oppilaat esittelevät piirroksiaan muille. | Lopputunti ja kotitehtävä | Paperia, värikyniä |